title: Παιδιατρική μαγνητική τομογραφία: Αξιολόγηση και διαφοροποίηση της σκλήρυνσης κατά πλάκας από την οξεία διάσπαρτη εγκεφαλομυελίτιδα στους παιδιατρικούς ασθενείς.
title: Pediatric MRI: Evaluation and differentiation of multiple sclerosis from acute diffuse encephalomyelitis in pediatric patients.
titleType: AlternativeTitle
Creators: name: Χρήστου, Χριστίνα
name: Κολλώσης, Δημήτριος
Publisher: name: Πανεπιστήμιο Δυτικής Αττικής
Year: 2021
Subjects: Παιδική σκλήρυνση κατά πλάκας
Οξεία διάχυτη εγκεφαλoμυελίτιδα
Μαγνητική τομογραφία
Παιδιατρικά πρωτόκολλα

description: Οι φλεγμονώδεις απομυελινωτικές διαταραχές του Κεντρικού Νευρικού Συστήματος (ΚΝΣ), σχετιζόμενες με παιδιατρικούς ασθενείς, αποτελούν ένα ιδιαίτερα σημαντικό κλινικό και διαγνωστικό ερώτημα όπου απασχολεί τους κλινικούς ιατρούς και την επιστημονική κοινότητα, καθώς η έγκαιρη και έγκυρη αξιολόγηση είναι πολύ σημαντική στην θεραπευτική παρέμβαση για την αντιμετώπιση της νόσου. Δύο κύριες απομυελινωτικές παθήσεις (ΑΠ), οι οποίες θα μελετηθούν εκτενώς στην εν λόγω εργασία, είναι η παιδιατρική σκλήρυνση κατά πλάκας (Multiple Sclerosis – MS) και η oξεία διάχυτη εγκεφαλoμυελίτιδα (acute disseminated encephalomyelitis – ADEM), εστιαζόμενοι κυρίως στην αξιολόγηση και διαφοροποίηση τους με την πολύτιμη συνεισφορά της Μαγνητικής Τομογραφίας. Εκτός από το πλήρες ιστορικό, τη κλινική εικόνα του ασθενούς, των συγκεκριμένων νευρολογικών συμπτωμάτων που θα παρουσιαστούν και των εργαστηριακών αναλύσεων, η μαγνητική τομογραφία αποτελεί πιλοτικό εργαλείο στα χέρια της επιστημονικής-κλινικής ομάδας στη διαδικασία της διάγνωσης και κυρίως στη διαφορική διάγνωση, η οποία θα μας απασχολήσει σε μεγάλο βαθμό, παρέχοντας πολύτιμα ακτινολογικά ευρήματα, δίνοντας έμφαση στα διακριτά κλινικά και νευροαπεικονιστικά χαρακτηριστικά της κάθε νόσου ξεχωριστά ενώ επιπλέον θα είναι και το κυρίαρχο απεικονιστικό σύστημα που θα χρησιμοποιηθεί για την μελέτη της πορεία της νόσου και της ανταπόκρισης της θεραπευτικής αγωγής για τον εκάστοτε παιδιατρικό ασθενή. Όλα αυτά είναι σήμερα εφικτά λόγω της ραγδαίας τεχνολογικής εξέλιξης στο τομέα της απεικόνισης και συγκεκριμένα στη κλινική μαγνητική τομογραφία τις τελευταίες δεκαετίες παρέχοντας σημαντικές πληροφορίες και εφαρμογές στο τομέα της νευροαπεικόνισης. Στόχος της συγκεκριμένης εργασίας είναι να προσδιοριστεί, πως η χρήση του απεικονιστικού συστήματος της Μαγνητικής Τομογραφίας (MRI-Magnetic Resonance Imaging), μπορεί να προσφέρει υψηλής ποιότητας αξιολόγηση και διαφορική διάγνωση των παιδιατρικών ασθενών που νοσούν από MS σε σύγκριση αυτών που νοσούν από ADEM. Θα ελεγχθεί η ευαισθησία της μεθόδου, η ειδικότητα καθώς και η επαλήθευση ή μη των κλινικών κριτηρίων τα οποία αναφέρονται στην παγκόσμια βιβλιογραφία, για την κάθε ασθένεια ξεχωριστά στο μαγνητικό τομογράφο. Επιπλέον θα υπάρξει μια στατιστική αναδρομική μελέτη περιστατικών με τα οποία θα καταλήξουμε σε πιθανή κατηγοριοποίηση των ασθενών. Τέλος βασικός στόχος της εργασίας είναι και η πλήρης κατανόηση τόσο των τεχνικών (πρακτικών) και των μεθόδων που έχουν εφαρμοστεί στη κλινική πράξη όσο και τον πρωτοκόλλων που έχουν εφαρμοστεί ανά περιστατικό. Περαιτέρω, σκοπός είναι επίσης η πιθανή πραγματοποίηση μιας συγκριτικής μελέτης περιστατικών και πρωτοκόλλων ανάμεσα στην Ελλάδα και το εξωτερικό βάση βιβλιογραφικών αναφορών. Αυτή η μελέτη χρησιμοποιεί μια ποιοτική αναδρομική μέθοδο που θα αναπτυχθεί σε 3 στάδια. Αρχικά στο 1ο στάδιο θα γίνει μια βιβλιογραφική ανασκόπηση των εννοιών και των μεθόδων που χρησιμοποιούνται, σχετιζόμενες με την απεικονιστική προσέγγιση και τη κλινική διάγνωση της MS και ADEM στους παιδιατρικούς ασθενείς. Ηλεκτρονικές βάσεις δεδομένων όπως το vii Mendeley (https://www.mendeley.com/) και το Pubmed (https://pubmed.ncbi.nlm.nih.gov/) θα χρησιμοποιηθούν εκτενώς για τη συλλογή πληθώρας επιστημονικών εννοιών και κλινικών πληροφοριών, συμπεριλαμβανομένου και δευτερευόντων πηγών όπως η επιστημονική βιβλιοθήκη του Πανεπιστημίου Δυτικής Αττικής. Στο 2ο στάδιο θα παρευρεθούμε στο Νοσοκομείο Παίδων "Η Αγία Σοφία" και θα μελετήσουμε αναδρομικά τους ασθενείς που είχαν διαγνωστεί με ADEM και MS κατά τα έτη 2010-2021. Οι εξετάσεις θα συλλεχθούν από τα PACS (Picture Archiving and Communication System) του Τμήματος Αξονικής – Μαγνητικής τομογραφίας του νοσοκομείου Παίδων Αγία Σοφία. Επιπλέον θα χρησιμοποιήσουμε υλικό από περιφερικά νοσοκομεία του εξωτερικού, για σύγκριση των περιστατικών με αυτών της Ελλάδας σε επίπεδο πρωτοκόλλων και διεργασιών. Το 3ο στάδιο αποτελείται από την ανάλυση των δεδομένων που συλλέχθηκαν στα πρώτα δυο στάδια και θα παρουσιάζει τα αποτελέσματα και τα διαγράμματα των συγκεκριμένων αναλύσεων.